ועדת הכלכלה, כנסת 25, פרוטוקול מספר 122, 2023-05-29 00:00

דוד ביטן: בוקר טוב, אני מתכבד לפתוח את ישיבת ועדת הכלכלה

דוד ביטן:  על סדר-היום: צו שירות מידע פיננסי (דחיית יום התחילה של החוק לעניין מקור מידע שהוא בנק, תאגיד עזר או סולק לגבי סל ניירות ערך וחשבונות של תאגידים), התשפ"ג-2023

דוד ביטן:      האוצר

מיכאל בן דהן: הצו הזה נוגע לחוק שירות מידע פיננסי, חוק שעבר בוועדת הכלכלה בהסדרים של תקציב 21' 22', שחייב למעשה את המערכת הבנקאית – ולא רק היא אלא גם שחקנים נוספים בעולם הפיננסי, להחצין את המידע, כלומר לאפשר לגופי צד ג' בהסכמת הלקוח, לקבל את המידע הבנקאי

מיכאל בן דהן:  הרפורמה הזו נולדה מתוך מחשבה, שהמידע הוא חלק מאוד משמעותי בתחרות בעולם הפיננסי, והבנקים היום, רוב האינפורמציה נמצאת בידיכם, מאפשר להם יתרון מאוד גדול ביחס לגופים שבהם לא נמצאת האינפורמציה

מיכאל בן דהן:  גם לגופים החוץ בנקאיים וגם בנק שהיום אינו בנק הלקוח

מיכאל בן דהן:  באמצעות החצנת האינפורמציה הזו – שוב, בהסכמת הלקוח, עם הרבה מאוד דגש על פרטיות, אפשר יהיה להגביר את התחרות

מיכאל בן דהן:      מבנה החוק הזה – הטילו על הבנקים חובה להחצין את המידע, וחילקו את זה לסוגי מידע – בהתחלה מידע שהוא פשוט יותר ואחרי זה מידעים מורכבים יותר

מיכאל בן דהן:  מה שנכנס היום לתוקף, כבר היום כל אחד מאתנו יכול להחצין את המידע שלו לגופים שיש להם רשיון – או מרשות ניירות ערך או מהרגולטורים האחרים, ובעצם שהחברות האלה יוכלו לעזור לו להתמודד עם העולם הפיננסי ולהגביר את התחרות

מיכאל בן דהן:  המידע שכבר היום מוחצן זה על עו"ש, כרטיסי אשראי, הלוואות, פיקדונות, ועכשיו אנחנו מדברים על סלי מידע נוספים שזה מוצרים נוספים שהבנקים נותנים ועבורם המידע כרגע עדיין לא מוחצן

מיכאל בן דהן:  ספציפית אנחנו מדברים על סלי ניירות ערך ותאגידים גדולים

מיכאל בן דהן:  זה עוד שני סלים שלא נכנסו לתוקף

מיכאל בן דהן:      המטרה בצו הזה זה לדחות את המועדים של הכניסה לתוקף, של החובה על הבנקים להחצין את המידעים בסלי המידע הספציפיים האלה

מיכאל בן דהן:  אתן עוד מעט ל- - - להסביר את הפרטים שהוא הרגולטור שאחראי להטיל את החובות האלה על המערכת הבנקאית ולומר להם איך לעשות זאת

מיכאל בן דהן:  אבל חשוב לי לומר - היה שיח מאוד ער בוועדה לגבי המועדים שהדברים ייכנסו לתוקף

מיכאל בן דהן:  אנו כמובן במשרד האוצר תומכים להכניס את הסלים כמה שיותר מהר אבל אנו מבינים שיש פה מציאות מסוימת ויש פה מערכות מאוד מורכבות ומטילים חובות מרחיקות לכת על המערכת הבנקאית לפעול ולתת את המידע הזה עבור הלקוחות שלהם ועבור השחקנים האחרים

מיכאל בן דהן:  הדחייה הזו לדעתנו, היא מחויבת המציאות

מיכאל בן דהן:  יש פה איזון בין הרצון להנגיש את הדברים כמה שיותר מהר ולפתח את התחרות לבין ההבנה, שאם אנו נכניס את החובה הזו מהר מדי לתוקף, יכולות לעלות בעיות במערכת שלא יאפשרו לדברים לעבוד כפי שצריך ויוכלו גם לפגוע בכל המהלך הזה כי כשהמערכת לא עובדת כפי שצריך הציבור יכול לאבד אמון במערכת ולא לרצות להשתמש בכלים האלה

שלום דנינו: מה זה מהר מדי? כבר לפני שנתיים יצא החוק אז לא כל כך מהר

מיכאל בן דהן: מבחינת הפיקוח – הם יסבירו את ההוראות

מיכאל בן דהן:  הם גם עבדו מאוד קשה

מיכאל בן דהן:  יש לציין אותם לשבח שניירות ערך זה מידע שכיום – חלק גדול מהרפורמה הזו הגיעה מאירופה

מיכאל בן דהן:  זו רפורמה שעברה באירופה ואנחנו הבאנו אותם לישראל

מיכאל בן דהן:  ספציפית ניירות הערך מה שאנו מדברים פה והתאגידים הגדולים זה סלי מידע שלא קיימים באירופה

מיכאל בן דהן:  הפיקוח על הבנקים עשה עבודה מאוד משמעותית יחד עם הגופים האירופאיים גם כדי לבנות את הסטנדרט הזה וגם כדי לגרום לאירופאים לאמץ את הסטנדרט הזה

מיכאל בן דהן:  זה עבודה מאוד משמעותית שאנחנו לא רואים הרבה פעמים גורמים ישראליים משפיעים כך על הסטנדרט האירופאי

מיכאל בן דהן:  התהליך הזה מאוד מורכב

מיכאל בן דהן:  הם יסבירו תכף למה אך חשוב לי לומר שלא היינו מגיים לפה אילולא חשבנו שהדבר הזה הכרחי

מיכאל בן דהן:  גם אנחנו חושבים שהדרך לקדם את התחרות היא להנגיש את המידע הזה, ולכן גם הבאנו את החקיקה הזו לכתחילה אבל הגענו למצב שבו אנו סבורים שהדחייה הזו נדרשת כדי שהמערכות יעלו ויתפקדו באופן מיטבי ולא נביא את המערכת למצב שהיא מנגישה מידע בלי שהיא ערוכה לדבר הזה

דוד ביטן: ח"כים, בבקשה

עופר כסיף: אני מבין את הבעייתיות ממה שאתה אומר, אבל מצד שני, השאלה היא באיזון, איפה הנזק גדול יותר

עופר כסיף:  מצד שני, כל עוד הצו הזה מתקבל, ויש דחייה, נוצר מצב בעצם שהתחרות לא קיימת

עופר כסיף:  הצרכן גם עצמו נפגע

עופר כסיף:  השאלה באיזון הזה מדוע הדחייה הזו היא הכרחית, עם כל הבעייתיות שיש בה, אם הנזק בה לא עולה על התועלת?     

מיכאל בן דהן: אתן לפיקוח על הבנקים

מיכאל בן דהן:  זה הפרטים שהם התמודדו

אילנית מדמוני: בוקר טוב, אני מנהלת יחידת החדשנות

אילנית מדמוני:  בהמשך למה שמיכאל אמר, לא פשוט לומר: מחר בבוקר תנו את כל המידע

שלום דנינו: זה לא מחר בבוקר

שלום דנינו:  שנתיים

שלום דנינו:  תדייקו נתונים

דוד ביטן: אבל הבנקים לא מוכנים

שלום דנינו: היא לא יכולה לומר: מחר בבוקר

דוד ביטן: אם לא ניתן אורכה, זה לא יהיה

אילנית מדמוני: לא ישבנו בבטלה

אילנית מדמוני:  חשוב להסביר את זה

אילנית מדמוני:  ב-2018, עוד לפני שהייתה בכלל חקיקה, החלטנו שיש חשיבות וערך מאוד גדול לקדם את הבנקאות הפתוחה

אילנית מדמוני:  הבנקאות הפתוחה זה לאפשר ללקוח לבחור היכן המידע שלו יהיה

אילנית מדמוני:  מי יסתכל על המידע

אילנית מדמוני:  מי יעשה שימוש במידע

אילנית מדמוני:  לא רק שהבנק שלו יעשה שימוש במידע

אילנית מדמוני:  ישבנו כל התקופה הזו, עבדנו יחד עם משרד האוצר, משרד המשפטים, רשות התחרות, רשות ניירות ערך, שוק ההון, עבדנו במשותף אך לא הייתה כנסת

אילנית מדמוני:  לכן הפיקוח על הבנקים החליט בצעד באמת אמיץ לומר לבנקים: תתחילו עוד לפני שיש חקיקה

אילנית מדמוני:  התחילו לעבוד

אילנית מדמוני:  זה לא מערכות שבונים אותן ביום אחד

אילנית מדמוני:  זה לוקח תקופה

אילנית מדמוני:  היה חשוב לנו כבנק ישראל שתהיה שפה אחת

אילנית מדמוני:  שלא כל בנק יגיד: אני מוציא את המידע בצורה כזו, ובנק אחר בשפה שנייה

אילנית מדמוני:  למעשה מגדל בבל – כל אחד ידבר בשפה אחרת

אילנית מדמוני:  אנחנו חייבנו סטנדרט

אילנית מדמוני:      יותר מזה, אמרנו: לא סטנדרט אחד

אילנית מדמוני:  אנחנו רוצים סטנדרט בין לאומי כי רוב הפינטקים – אנחנו יודעים, אנחנו סטארט אפ ניישן – לא עובדים פה

אילנית מדמוני:  מפתחים לשוק האירופי והאמריקאי

אילנית מדמוני:  רצינו שתהיה להם מוטיבציה לפעול פה, גם לפינטקים הישראליים וגם להביא פינטקים מחו"ל

אילנית מדמוני:  לא בכדי החקיקה של הבנקאות הפתוחה אפשרה הקלות גם לגופים מחו"ל שיבואו לפה

אילנית מדמוני:  אמרנו שאנו מתחילים כמו אירופה: לקחנו את העו"ש ועל זה מוספים עוד רבדים

אילנית מדמוני:  לבנות את המערכת לקח כשנתיים

אילנית מדמוני:  באירופה נתנו לדעתי קרוב לשלוש שנים רק לע"ש

אילנית מדמוני:  אחר כך על זה הוספנו את כרטיסי אשראי, אשראי ופיקדונות

אילנית מדמוני:  מדינת ישראל היא המדינה היחידה שמחייבת בחוק להוציא את המידע על אשראי ופיקדונות

אילנית מדמוני:  היינו צריכים להגדיר את זה – רצינו שפה בין לאומי

אילנית מדמוני:  זה לא שמחר בבוקר אני יושבת וכותבת ואומרת: מוציאים את המידע בדרך הזו

אילנית מדמוני:  פיתחנו סטנדרט לעניין העו"ש ורצינו על בסיס אותה שפה לפתח לעו"ש ולפיקדונות

אילנית מדמוני:  עשינו את זה

אילנית מדמוני:  עבדנו יחד עם הגופים באירופה

אילנית מדמוני:  שבוע שעבר הרציתי בכנס בגרמניה, ומה שאמרו לנו: ישראל ספיד אפ יורופ

אילנית מדמוני:  אני חושבת שזו גאווה מאוד גדולה

אילנית מדמוני:  הבאנו את נירות הערך

אילנית מדמוני:  זה לא פשוט פעמיים – גם כי המידע בניירות ערך מורכב מאוד וגם כי כל התצורה שבנינו, הייתה צריכה להשתנות

אילנית מדמוני:  לקח לנו קרוב לשנתיים

אילנית מדמוני:  התחלנו לפני שהחקיקה עברה בכנסת, לכתוב את הסטנדרט

אילנית מדמוני:  הסטנדרט הבין לאומי פורסם באמצע נובמבר 22'

אילנית מדמוני:  אי אפשר לומר – אפשר לומר הכול אך זה לא יצליח

אילנית מדמוני:  הפרקטיקה המקובלת, שכשיש סטנדרט, נותנים שנה ליישם אותו

אילנית מדמוני:  מנובמבר שפורסם הסטנדרט האירופי, עליו עשינו את ההתאמות לשוק הישראלי, לקח לנו עוד כחודשיים לעשות את ההתאמות לסטנדרט המקומי

אילנית מדמוני:  אנחנו ליווינו את כל הכתיבה של הסטנדרט

אילנית מדמוני:  יש לנו סטנדרט שפורסם בינואר 23'

אילנית מדמוני:  לומר שתיישמו את זה עוד חודשיים – אפשר לומר אך אנו חוששים מזה שהמידע שייצא לא טוב כי יקימו מהר את המערכות, ייצא לא טוב, ואז הלקוח יגיד: צד שלישי הזה שעושה לי אגרגציה על כל המידע, מראה לי מידע שגוי

אילנית מדמוני:  חוסר האמון עלול להתפרש גם כלפי אותם גופים

שלי טל מירון: מה זה מידע לא טוב?     

דוד ביטן: התשובה פשוטה - אנו יכולים לא לאשר את הארכה הזו

דוד ביטן:  זה לא ייתן לך פתרון

אילנית מדמוני: אענה בשמחה

אילנית מדמוני:  אתן דוגמה

אילנית מדמוני:  כשעלינו עם הנושא של העו"ש זה לא הולך חלק

אילנית מדמוני:  היו לנו טעויות במספרים, במינוס ופלוס – תחשבי שמראים לך תנועה ומראים לך שנכנס לך מינוס במשכורת

אילנית מדמוני:  יכול להיות שהיתרה שלך שגויה

אילנית מדמוני:  זה לא קורה כי עושים דווקא - זה תהליכים של לאגום את המידע במקום אחד כי המערכות של ה-API של הבנקאות הפתוחה לא מדברות מתוך מערכות הליבה של הבנק

אילנית מדמוני:  אנחנו לא רוצים שכל אחד יוכל לגשת עד נקודת מערכות הליבה של הבנק

אילנית מדמוני:  עושים את זה גם כדי שזה יהיה מהיר, גם כדי שצדדי צד ג' יוכלו לפנות

אילנית מדמוני:  חשוב מאוד שכל המידע ייצא

אילנית מדמוני:  אם פתאום ייצא לך רק חלק מהמידע על התיק – את יודעת שיש לך מניה A ומניה B ופתאום את רואה רק מניה A

אילנית מדמוני:  תגידי: או צד ג' עובד עליי או בבנק גנבו לי את הכסף

אילנית מדמוני:  יהיה פה בהלה

אילנית מדמוני:  אנו חושבים שהכי נכון שדברים ייצאו נכונים

שלי טל מירון: אז למה לא בהדרגה? אם אתם לא מוכנים לכול – לומר: נתחיל מהעו"ש, אחר כך נטפל

אילנית מדמוני: עשינו

אילנית מדמוני:  העו"ש עלה

אילנית מדמוני:  כרטיסי אשראי עלה

שלי טל מירון: לעשות תוכנית הדרגתית וכל פעם להוסיף לה נדבך אם לא עומדים בכול בזמן אמת

אילנית מדמוני: החוק עשה תוכנית הדרגתית

איתי עצמון: אני רוצה לענות לגבי מה ששאלת על הדרגתיות – זה מה שהחוק קבע, כלומר בסעיף 79 לחוק נקבעו הוראות מדורגות שמכניסות לתוקף כל פעם סלי מידע

איתי עצמון:  לגבי שני נושאים – יש נושא אחד, שזה המידע שנוגע לניירות ערך, סל מידע שאמור להיכנס ב-14

איתי עצמון: 6

איתי עצמון: 23, כאן אנו מבינים שיש בעיה עם המוכנות, ולגבי חשבונות – אולי אחר כך תחדדו קצת יותר כי זה לא סלי מידע אלא זה חשבונות של התאגידים

אילנית מדמוני: בקצרה נגיד

אילנית מדמוני:  אנחנו חייבנו כפיקוח על הבנקים בהוראות שלנו את הבנקים להחצין מידע על עו"ש מאפריל 21'

אילנית מדמוני:  החוק עבר בנובמבר 21'

אילנית מדמוני:  הכניסה שלו לתוקף הייתה מאוד קצרה

אילנית מדמוני:  באירופה נתנו שלוש שנים – המחוקק נתן חצי שנה לבנקים להיערך, כי הם ידעו שכבר הקימו את הכול

דוד ביטן: אבל המחוקק נתן אחרי שאתם ביקשתם את החצי שנה הזאת? או ביקשתם יותר זמן? הוועדה קיצרה את הזמן?     

אילנית מדמוני: אנחנו היינו מוכנים לעלות אז איז ביום שהחוק עובר אבל ידענו שצריך הסל הראשון של העו"ש, אבל ידענו – אחת, שצריך שיהיו רשיונות לגופים המפוקחים

אילנית מדמוני:  צריך להקים את כל הרגולציה ברשות ניירות ערך

איתי עצמון: שהם הגופים שאמורים לספק מידע לצרכנים, שאמורים לשקף לך כצרנית- - -     

דוד ביטן: מההתחלה ביקשתם יותר זמן והוועדה קיצרה את הזמן?      

אילנית מדמוני: על נירות הערך ביקשנו יותר זמן, כי כשהחוק עבר לא היה לנו סטנדרט, בניגוד לאשראי ולפיקדונות, שכשהחוק עבר, היה לנו סטנדרט

אילנית מדמוני:  מועד עלייה לאוויר ביוני 22' היה - אני מדברת רק על צד הפיקוח על הבנקים – הוא נדרש לעשות התאמות בסטנדרט

אילנית מדמוני:  למשל, הסטנדרט אפשר לקחת את כל המידע על העו"ש

אילנית מדמוני:  החוק חייב להפריד בין שקלים לבין מט"ח

אילנית מדמוני:  לדוגמה כזו היינו צריכים להגיע לאירופה בוועדה שלהם, לאשר את זה, לתקן את זה אצלנו ואז להוריד את זה לבנקים לתקן

אילנית מדמוני:  ביוני עלינו עם סל של עו"ש וכרטיסי אשראי

אילנית מדמוני:  אחר כך באוקטובר עלינו עם סל של פיקדונות ואשראי, שזה חדש – אין את זה באירופה

אילנית מדמוני:  בינואר 23' עלינו עם כל המידע שאספנו עד כה – עו"ש, אשראי, פיקדונות וכרטיסי חיוב, לגבי תאגידים קטנים שיש להם מורשה חתימה יחיד

אילנית מדמוני:  תכף אסביר למה ככה

אילנית מדמוני:  היה חשוב להכניס את התאגידים הקטנים – לא לחכות איתם עד הסוף

אילנית מדמוני:  וניירות ערך נקבעו ביוני

אילנית מדמוני:  בוועדה דיברנו ואמרנו שניירות ערך ביוני 23' זה קצר מדי כי ידענו מה מחכה לנו

דוד ביטן: אמרתם את זה לוועדה?     

אילנית מדמוני: כן

מיכאל בן דהן: אני רוצה להוסיף – הדחייה היא ארבעה חודשים, זה מה שהבאנו לוועדה

דוד ביטן: עכשיו הדחייה מספיקה כדי לעמוד ביעדים?     

מיכאל בן דהן: אנו קיבלנו הערות מהציבור לגבי הדבר הזה

מיכאל בן דהן:  ארבעת החודשים האלה – המערכת הבנקאית אולי תגיד את זה גם בדיון - זה הערות שקיבלנו מהם במסגרת הפרסום להערות ציבור, הם אומרים שזה לא מספיק, צריכים שישה חודשים

מיכאל בן דהן:  הגורמים האחרים שכן רוצים את המידע כמה שיותר מהר, אומרים: אסור ארבעה חודשים - חייבים עכשיו

מיכאל בן דהן:  אנחנו בתחושה שהבאנו איזון נכון בין שתי המטרות

דוד ביטן: אפשר דחייה נוספת?     

מיכאל בן דהן: אפשר אבל אין לנו שום כוונה להביא דחייה נוספת

עופר כסיף: גם אם מדובר בארבעה חודשים או בשבועיים, שוב אני שואל – שאלה והצעה

עופר כסיף:  התחושה שלי היא שכשמדובר על האיזון – אני לא מזלזל חלילה במה שאתם אומרים

עופר כסיף:  זה מובן, ואם צריך עוד זמן, צריך עוד זמן אבל השאלה היא האיזון בין זה לבין העמלות המופקעות שנלקחות מהציבור

עופר כסיף:  זה אחת

עופר כסיף:      שנית, הצעה – אם כרגע אין האפשרות המיידית להחיל את מה שהוחלט, לפחות בינתיים שאנו נקבל בוועדה החלטה, עד כמה שזה אפשרי, לתקן את אופן חישוב העמלה כך שתהיה עמלה לא על בסיס שווי התיק

דוד ביטן: גם איתי דיברו על זה

דוד ביטן:  הדיון הוא רק להאריך את הזמן

דוד ביטן:  אנו לא נכנסים לגוף הצו

עופר כסיף: אני מבין אבל השאלה - כדי לתת פתרון, אם תגידו לי שזה בלתי אפשרי פרוצדורלית, זה משהו אחר

דוד ביטן: לאט-לאט

דוד ביטן:  נשמע את היועץ המשפטי

איתי עצמון: מסגרת הדיון שלנו זה צו מכוח חוק שירות מידע פיננסי שמסמיך את השר באישור ועדת הכלכלה לדחות מועדים שונים שקבועים היום בחוק

איתי עצמון:  אין פה הסמכה לקבוע הוראות בנושאים אחרים

איתי עצמון:  אגב גם לא בנושאים אחרים- - -     

שלום דנינו: מי המוסמך בחוק לתקן את החוק? מי מביא אותו, מי רשאי לכרוך את העמלות המוגזמות האלה?     

איתי עצמון: החוק לא עוסק בנושא העמלות בכלל

איתי עצמון:  הוא עוסק בהנגשת מידע פיננסי

איתי עצמון:  זה המסגרת של החוק הזה

איתי עצמון:  גם אם היינו עוסקים בהצעת החוק לתיקון החוק – לא בחקיקת משנה - זו עדיין אינה המסגרת המשפטית הנכונה

איתי עצמון:  נושא העמלות לא קשור לצו הזה

שלום דנינו: למשל בתי ההשקעות – מה שמעניין את הוועדה הזו זה גם יוקר המחיה

שלום דנינו:  אנחנו כל הזמן מנסים רגע לגעת בזה

שלום דנינו:  פחות מעניין אותנו, אם יגידו עוד ארבעה חודשים ללקוחות כמה עולה להם העמלה הזאת

שלום דנינו:  מה שחשוב שהיא לא תעלה כל כך הרבה

שלום דנינו:  זו השאלה המרכזית

דוד ביטן: אני לא יודע אם נושא העמלות בנושא של המניות משפיע על יוקר המחיה

שלום דנינו: ודאי, הוא משפיע

שלום דנינו:  למשל, הגיע לי סרט- - -     

דוד ביטן: לא חושב שזה ענין ליוקר המחיה

דוד ביטן:  מי שיש לו כסף ומשקיע למניות- - -     

שלום דנינו: זה יכולה להיות הפרנסה של אותו גמלאי שחסך את הכסף הזה

שלום דנינו:  זה לא אנשים עשירים

דוד ביטן: לא אומר שלא צריך לתקן את העמלה אבל להגיד על זה יוקר המחיה?     

שלום דנינו: אני חושב שכן

אוהד טל: אדוני היושב-ראש, כשהעמלה היא אחוזית – ולא קיימת בשום מדינה אחרת בעולם – זה המון כסף

אוהד טל:  ודאי שזה משפיע על יוקר המחיה

דוד ביטן: אבל זה לא בצו הזה

שלום דנינו: איתי, או מקימים דיון בנושא הזה ולחכות רגע עם ההארכה שהדברים יהיו כרוכים זה בזה, כי זו עמלה שאם אני מבין נכון, מכניסה מיליארדים לבנקים ואני מרגיש שאנו חיים בשני עולמות – עולם אחד של הבנקים, שאתה רואה את המאזנים, ומצד שני כל יום אני פוגש עוד זוג שארוצה למכור את הבית כי לא עומד- - -      

דוד ביטן: בנק ישראל יכול לשנות את נושא העמלה?     

אוהד טל: בסמכות מי זה?     

חן פליישר: שלום, אני מהמחלקה המשפטית בבנק ישראל

חן פליישר:  לובי 99 פנו אלינו בעניין הזה והשבנו שאנו בוחנים את הנושא הזה

דוד ביטן: למה כל פעם בחינה שלוקחת שלוש שנים? למה אי אפשר לעשות תיקון- - - 

שלום דנינו: עשיתם בגרמניה הרצאה שאמרו כמה היא מצוינת וכמה אנחנו מתקדמים

שלום דנינו:  אנו רוצים מחמאות גם על הקטנת העמלות

חן פליישר: אנחנו קראנו את הפנייה של לובי 99 ולקחנו אותה לתשומת לבנו, והכנסנו לתוכנית העבודה של 23' את הבחינה של הנושא הזה- - -     

דוד ביטן: ואז אתם יכולים לתת את זה בהוראות או צריך לתקן את החוק?     

חן פליישר: יש כללים של נגיד בנק ישראל שעוסקים באילו שירותים בנק רשאי לגבות מלקוחות שהם יחידים או עסקים קטנים, וככל שגורמי מקצוע יחשבו שנדרש שינוי- -     

דוד ביטן: למה הייתם צריכים פנייה של קוד 99? אתם לא יכולים לבד להסתכל על זה, צו פניות?     

חן פליישר: יש לנו נושא בתוכנית העבודה שעוסק בניירות ערך

חן פליישר:  בשנים האחרונות נעשו כמה מהלכים בתחום הזה

חן פליישר:  אני לא יכולה להגיד את כולם אבל יכולה להצביע על שניים לפחות

דוד ביטן: תרשמי בבקשה דיון בעוד חודשיים על העניין הזה, תנו לנו תשובות אחרי הבחינה שלכם

דוד ביטן:  אתם שומעים את חברי הכנסת וזה מאוד חשוב להם

זאב אלקין: אדוני, אני חושב שוועדת הכלכלה היא גם גוף רציני שצריכה לבחון דברים

זאב אלקין:  לכן בנק ישראל בוחן, גם אנחנו יכולים לבחון בינתיים ולא להאריך

דוד ביטן: אנחנו לא יכולים לתקן את זה עכשיו, זה העניין

דוד ביטן:  הם יכולים לתקן גם בלי תיקון חוק

דוד ביטן:  נקבע דיון לעוד חודשיים

זאב אלקין: לכן אין סיבה כעת לאשר את הדחייה

זאב אלקין:  הרי התאריך הקובע – יש עוד זמן?     

איתי עצמון: 14

איתי עצמון: 6

דוד ביטן: אם לא תאשר, מה זה ייתן? נאמר שאנו לוחצים אותם לתקן את השיטה של העמלה

דוד ביטן:  מה זה ייתן אם לא נאשר את התוספת?     

זאב אלקין: תקבל עדכון העמלה

זאב אלקין:  תאשר את הצו – הבחינה והדיונים פה יימשכו עוד חודשים

שלום דנינו: צריך לכרוך את הדברים כי זה עמלה יקרה, ובכלל צריך לשנות את שם בנק ישראל לשם בנק עם ישראל

שלום דנינו:  הם חודשים שהם עוד בנק

שלום דנינו:  זה קטסטרופה

שלום דנינו:  אנחנו יודעים שאנחנו לא יכולים להתערב בריבית

שלום דנינו:  זה זכותכם

שלום דנינו:  מצד שני תראו את ההכנסות

שלום דנינו:  מיליארדים מהריבית הזו, ומיליארדים מהעמלות

שלום דנינו:  כל האנשים שיש להם משכנתה, כל עמלה צריכה להיות עמלה בשקל

שלום דנינו:  אם רמי לוי יכול למכור עוף של 2 קילו שמגדלים אותו שישה חודשים בשקל, הבנקים לא יקרה כלום אם הם ייתנו כל עמלה בשקל לאנשים של המשכנתאות

זאב אלקין: אדוני היושב-ראש, מדובר פה לא בתיקון חקיקה אלא בהנחיות של בנק ישראל

זאב אלקין:  הנושא לא חדש להם – נמצא בבחינה

זאב אלקין:  אפשר לזרז את הבחינה

זאב אלקין:  נמשיך לבחון

דוד ביטן: לא נעשה ישיבה בעוד חודשים – נעשה בעוד פחות זמן

דוד ביטן:  הם עושים בדיקה

דוד ביטן:  חברי הכנסת רוצים שתוצאות הבדיקה יהיו ברורות, לפי מה שהם רוצים, ואני חושב שהם צודקים הפעם

דוד ביטן:  לא יודע למה אתם צריכים לחכות לקוד 99 שישלחו לכם בקשה

דוד ביטן:  אתם יכולים לעשות לבד

דוד ביטן:  נעשה את זה בעוד 30 יום, זה בסדר? יש לכם 30 יום לבוא אלינו בעניין

דוד ביטן:  לא נקלקל לכם את הארכת הצו בניגוד למה שהח"כים אומרים

דוד ביטן:  אבל חודש ימים, אני מקבל את הטענה

דוד ביטן:  תבואו ונראה מה המצב

דוד ביטן:  אם אתה שואל אותי בהם יבואו אלינו לעוד ארכה אלקין, כי ארבעה חודשים זה לא נראה לי מספיק פה

עופר כסיף: איתי, בסמכות מי יש לקבוע לשנות מה ששאלתי לגביו את עניין העמלות?     

איתי עצמון: בנק ישראל

עופר כסיף: השאלה אם לנו יש האפשרות לדרוש את זה?     

זאב אלקין: אתה יכול לחוקק את זה בחקיקה ראשית

זאב אלקין:  אבל יש לי הצעה אחרת, אדוני היושב-ראש: בואו ניתן הארכה לתקופה קצרה – אפילו פחות מארבעה חודשים, ובמקביל נזרז את הבחינה

אליהו ברוכי: השאלה האם לוועדה יש סמכות לתת הארכה קצרה ואז עוד הארכה

זאב אלקין: אתה יכול לומר לממשלה: אני לא מאשר את ההארכה אלא אם כן תקצרו את הבקשה לחודשיים, והם יקצרו את הבקשה

שלום דנינו: אני תומך באלקין

שלום דנינו:  זה רעיון טוב

אליהו ברוכי: האם אפשר לתת הארכה ועוד הארכה אחר כך?     

איתי עצמון: הסעיף המסמיך, 79ג, מסמיך את שר האוצר באישור ועדת הכלכלה, לדחות את המועדים אך כתוב: בלבד שלא ידחה מועד כאמור ליותר משתי תקופות שלא יעלו על שישה חודשים כל אחת

דוד ביטן: אם אנחנו מאריכים חודשיים, ביטלנו את הראשונים

דוד ביטן:  אתה יכול עד שישה ועד שישה

זאב אלקין: הם היום אומרים ששישה חודשים מספיקים

אליהו ברוכי: הבנק ביקש שישה, ומשרד האוצר נתן ארבעה

זאב אלקין: הם אומרים שארבעה מספיק

זאב אלקין:  לא אומרים שיחזרו לפה עם עוד הארכה

זאב אלקין:  עם כל האמירה שלהם שארבעה מספיק- - -     

דוד ביטן: אמרנו שיבואו עוד חודש

זאב אלקין: אבל אין לך

זאב אלקין:  ברגע שהארכת בארבעה חודשים, איבדת את המנוף

דוד ביטן: יש הרבה דברים שהם צריכים לבוא אלינו

דוד ביטן:  אל תדאג

דוד ביטן:  העמדה שלנו, שצריך לעשות שם תיקון

דוד ביטן:  ולא רק של לובי 99

דוד ביטן:  זו עמדת הח"כים, לכן אני מבקש שתתחשבו בזה בבדיקה שאתם נותנים

דוד ביטן:  אנחנו העמדה הציבורית

דוד ביטן:  אתם העמדה המקצועית

דוד ביטן:  תעשו בדיקה

דוד ביטן:  בינתיים אני בעד לתת להם את הארבעה חודשים

דוד ביטן:  לדעתי הבנקים לא יעמדו גם בזה

דוד ביטן:  הם יהיו אצלנו שוב

אילנית מדמוני: כשפנינו למשרד האוצר סברנו שצריך יותר משישה חודשים אבל ביקשנו ללחוץ את פרק הזמן לשישה חודשים

דוד ביטן: אני מאמין שתחזרו אלינו

דוד ביטן:  לא חושב כמו אלקין - יכול להיות שהבנקים ימהרו לעשות עכשיו כדי שלא יחזרו אלינו

זאב אלקין: מציע הצעת פשרה: שלושה חודשים

זאב אלקין:  שיהיה לנו מנוף

דוד ביטן: לא אכפת לי ללכת אתכם על זה

דוד ביטן:  אין בעיה

דוד ביטן:  שלושה חודשים

דוד ביטן:  לא נגיד לח"כים לא

מיכאל בן דהן: הארבעה חודשים זה אחרי שקיזזנו- -     

זאב אלקין: תוכלו לקבל אחר כך עוד הארכה

זאב אלקין:  אם תבואו לכאן עם הפתרון לנושא העמלות, ותבקשו אחרי שלושה חודשים הארכה נוספת, תקבלו אותה כי החוק מאפשר לכם עוד דחייה עד שישה חודשים

מיכאל בן דהן: כשהבנקים עושים פרויקטים טכנולוגיים, ויש אנשים שעובדים על הפרויקט הזה- - -     

דוד ביטן: תבואו אלינו שוב, זה ברור

מיכאל בן דהן: אין לנו כוונה לחזור

מיכאל בן דהן:  מבחינתנו ההארכה, אחרי שהבנו מהמערכת הבנקאית, הם יכולים וצריכים לעמוד בארבעה חודשים ואין שום סיבה שתהיה דחייה נוספת של זה

זאב אלקין: זו עוד סיבה לאשר שלושה

מיכאל בן דהן: זו מערכת טכנולוגית

מיכאל בן דהן:  יש אנשים שעובדים אחרי זה, שאחראיים כדי להקים- - -     

שלום דנינו: הם כבר עובדים

שלום דנינו:  הם לא יפסיקו עכשיו לעבוד כי זה שלושה חודשים

מיכאל בן דהן: ברגע שלא נקבע תאריך ריאלי, אנחנו מכווינים אותם לא לעמוד בזמנים הללו

דוד ביטן: הפור נפל

דוד ביטן:  בבקשה

דוד ביטן:      אתם יכולים לדבר אתנו רק על התקופה

זוהר בוצר: שלום, אני מרשות התחרות

זוהר בוצר:  רצינו לציין – הממונה על התחרות הביעה בפני שר האוצר את ההתנגדות שלה לארכה הזאת שהתבקשה, בין היתר כי מדובר בתחום שסובל מחוסר תחרות מובהק, ושאנו מעוניינים שזה ייכנס כמה שיותר  מהר

דוד ביטן: לא אישרנו להם ארבעה חודשים

דוד ביטן:  רק שלושה

זוהר בוצר: הבנו שיש קושי אובייקטיבי

זוהר בוצר:  הגיעו לפשרה, משרד האוצר אמר: ארבעה חודשים

זוהר בוצר:  מה שחשוב מבחינתנו זה להבהיר שיותר מארבעה חודשים לא יהיה

זוהר בוצר:  בסופו של דבר לבנקים אין אינטרס פה להטמיע את המערכות האלה בצורה מהירה ובצורה יעילה כי זה להציב תחרות לעצמם

דוד ביטן: הבנו

דוד ביטן:  נאמר שלא יהיה

דוד ביטן:  מה יקרה? יקבלו קנסות? יש בחוק הזה קנסות?     

איתי עצמון: בטח

דוד ביטן: ומי נותן את הקנסות?     

איתי עצמון: כל רגולטור - לגוף המפוקח שלו

זוהר בוצר: לגבי הבנקים, זה יהיה בנק ישראל

דוד ביטן: נתתם פעם קנס לבנקים?     

אילנית מדמוני: המערכת הזו היא חדשה

אילנית מדמוני:  עוד לא קנסנו עליה

אילנית מדמוני:  כן הפיקוח נותן קנסות

אילנית מדמוני:  בעמדה המקצועית שלנו, חייבת לציין - וכתבנו את הסטנדרט – לוחות הזמנים- - -     

דוד ביטן: כיוון שאנו רוצים ללחוץ אתכם על העניין של העמלה הזו, לא נאשר ארבעה חודשים לפי בקשת הח"כים

דוד ביטן:  שמעתם את חברי הכנסת

דוד ביטן:  לא אלך נגדם

דוד ביטן:  בבקשה

מיכל רוזין: אני עו"ד, מאיגוד הבנקים

מיכל רוזין:  אני מבקשת חצי שנה כפי שביקשנו בעבר

מיכל רוזין:  יש פה בעיות טכנולוגיות

דוד ביטן: נראה עוד שלושה חודשים

אליהו ברוכי: ניירות ערך של חשבונות פרטיים כן נמצאים במסגרת?     

מיכל רוזין: אנחנו צריכים להיות בקשר עם הסטנדרט

מיכל רוזין:  העניינים הם טכנולוגיים

מיכל רוזין:  זה לא אינטרס כזה או אחר

מיכל רוזין:  מדובר שהמערכת תעבוד כמו שצריך ושכולם יקבלו את המידע

מיכל רוזין:  בנק ישראל מדבר על כך ואנחנו אומרים לכם - זה לא עניין של חודשיים

מיכל רוזין:  יש קשיים אמיתיים

איתי עצמון: כפי שאמרתי יש שני נושאים – בוא נשמע את ההסבר

אילנית מדמוני: אנחנו המחוקק במשרד האוצר, חילקנו במסגרת החוק את התאגידים לשני חלקים – אחד, לחלק של תאגידים קטנים, גם שההיקף שלהם קטן אבל בעיקר שיש להם חותם יחיד

שלום דנינו: מה זה קטן?     

אילנית מדמוני: זה נכון ל-2022, שמחזור הפעילות היה עד 5 מיליון והחל מ-31

אילנית מדמוני: 1 נכנסה החובה, לאפשר גם גישה למידע הזה

אילנית מדמוני:  הסיבה שהפרדנו בין תאגידים קטנים ליתר התאגידים נובעת- -      

איתי עצמון: אולי תסבירי קודם את ההבחנה בין יחידים לתאגידים ואז תגיעי ללמה הייתה ההבחנה ומה הנפקות שלה

אילנית מדמוני: כפי שהסברתי, בנק ישראל קבע רגולציה רק לעניין יחידים בתחילת הדרך

אילנית מדמוני:  במסגרת החוק, המחוקק ביקש להרחיב את זה גם לתאגידים

אילנית מדמוני:  התשתית, מה שעלינו יחסית מהר, הייתה ביחס לתשתית קיימת לגבי עו"ש וכרטיסי חיוב של יחידים

אילנית מדמוני:  לגבי יחידים המחוקק גם קבע, רוב החשבונות בישראל הם חשבונות – במשותפים, הם ביחד ולחוד כלומר לכל אחד מהצדדים יש סמכות להחליט מה עושים עם המידע או עם החשבון

אילנית מדמוני:  המחוקק אמר, שכל אחד מהיחידים יכול לקבוע, האם אפשר להעביר את המידע ולמי להעבירו

דוד ביטן: נסכם את זה

דוד ביטן:  לגבי המניות - שלושה חודשים

דוד ביטן:  לגבי התאגידים - ארבעה חודשם

דוד ביטן:  תוך חודש אני מבקש דיון על עניין העמלה

שלום דנינו: ואפשר לבקש גם מאיגוד הבנקים כמייצגי הבנקים - תבואו מיוזמתכם עם רפורמה, תגידו: נפלה לנו בוננזה השנה מהריבית שמכבידה על הציבור הכללי, והנה אנו מציעים את ההנחות הבאות בכל העמלות

טיבי רבינוביץ: אני חושב שאתה צודק

דוד ביטן: ב-12:00 יש לנו ישיבה על יוקר המחיה ונעדכן על כמה חוקים שאנחנו הולכים להגיש, בין השאר עם על הבנקים, בעניין הזה

דוד ביטן:  זה לא יישאר כך

טיבי רבינוביץ: ברשותך ולשאלתך, אדוני היושב-ראש, קצת לא הבנתי את הדיון ואנו חוזרים על עמדתנו שאנו מבקשים יותר- - -     

דוד ביטן: בינתיים לא מאשרים

טיבי רבינוביץ: בכל זאת עוד חצי מילה ברשותך, אדוני

טיבי רבינוביץ:  חוקקה הממשלה חקיקה שכל מטרתה להגביר את התחרות בין הבנקים לגופים אחרים בתחום ניירות ערך

טיבי רבינוביץ:  זה מה שאתם עושים

טיבי רבינוביץ:  אתם מביאים רפורמה

טיבי רבינוביץ:  בנוסף, אתם אומרים: הרפורמה שאנחנו מביאים וחוקקנו פה היא לא מספיקה

טיבי רבינוביץ:  זה מה שאתם אומרים

טיבי רבינוביץ:  אנו רוצים גם להוזיל את העמלות

טיבי רבינוביץ:  אז למה אתם עושים רפורמה כדי להגביר את התחרות? למה אתם עושים רפורמה דרמטית? אתם ממציאים משהו שלא קיים בעולם

טיבי רבינוביץ:  אתם עושים רפורמה דרמטית אבל אומרים- - -     

דוד ביטן: קודם כל, הרפורמה הזו מתייחסת לשקיפות

טיבי רבינוביץ: אבל זה מה שאתם מחוקקים

שלום דנינו: זה לא סותר

דוד ביטן: יש הגברה של התחרות פה או זה רק דיבורים? יש לכם מידע שמה שעשו בחוק זה הגביר את התחרות? אולי הם יודעים נתונים? עדיין לא

דוד ביטן:  אז מה אתם מביאים לנו רפורמות של ארבע שנים? טוב מאוד שאתם מביאים את זה

דוד ביטן:  לא אומר שלא

דוד ביטן:  צריך פתרונות ליוקר המחיה עכשיו, לא עוד כמה שנים, נראה אם זה עבד או לא עבד

דוד ביטן:  אנחנו עכשיו צריכים פתרונות ליוקר המחיה

דוד ביטן:  אני שמח שהממשלה הבינה את זה סוף-סוף - ניהלנו על זה מאבק ציבורי בתקשורת ובוועדה

דוד ביטן:  בסופו של דבר הם החליטו שזה דבר חשוב, בניגוד למה שהיה בעבר

דוד ביטן:  אבל תפסיקו להביא רק רפורמות שעוד כמה שנים נבדוק אם מתקיימים או לא, ואז באים לפה ח"כים חדשים ומתחילים הכול מאפס

דוד ביטן:  מספיק עם זה כבר

דוד ביטן:  בבקשה

אורית שרייבר: שלום, אני מרשות ניירות ערך, אנחנו המאסדר שמפקח על הגופים החדשים שיש מאז החוק נכנס לתוקף לפני שנה

אורית שרייבר:  יש היום כבר תשעה בעלי רשיונות

אורית שרייבר:  יש עשרה עוסקים ותיקים

אורית שרייבר:  אנו מודעים למאמצים שנעשו כדי שסלי המידע ייכנסו לתוקף בזמן, מבינים את המצב

אורית שרייבר:  אנו שומעים פה את איגוד הבנקים שמבקשים יותר זמן

אורית שרייבר:  חשוב לנו שלא יבואו שוב ושוב

דוד ביטן: יש לנו האפשרות הזו

דוד ביטן:  כרגע אני לא חושב שאם אנחנו מפחיתים חודש מהבקשה של המניות זה ביג דיל שישפיע על משהו

שלום דנינו: גם בתי השקעות תחת החוק הזה?     

אילנית מדמוני: לא

אילנית מדמוני:  רק הבנקים

דוד ביטן: בבקשה

שלום דנינו: לזכותכם ייאמר - אם אתם גובים 15 שקלים, במקרה הזה אתם דוגמה מצוינת לבנקים, כמה אפשר לגבות

נמרוד ספיר: שלום, אני מנכ"ל איגוד בתי השקעות

נמרוד ספיר:  כפי שציין חבר הכנסת דנינו מתחילת הדיון – בתי השקעות גובים את העמלות הנמוכות ביותר בנושא ניירות ערך

דוד ביטן: לא גביתם כך בהתחלה – בעקבות לחץ של חברי הכנסת

נמרוד ספיר: ודאי שכן

דוד ביטן: בוועדת הכספים העסק של העמלות השתנה

דוד ביטן:  הייתי אז חבר כנסת, יושב-ראש קואליציה

דוד ביטן:  אני זוכר את זה טוב מאוד

דוד ביטן:  אבל היום אתם בסדר אז לא משנה מה היה בעבר

נמרוד ספיר: אדוני היושב-ראש, הבעיה שקיימת, שבתי השקעות כמו שיצא בדוח של רשות התחרות ורשות ניירות ערך, ב-2015 רק 2

נמרוד ספיר: 8% מהציבור היו בבתי השקעות

נמרוד ספיר:  הציבור לא מכיר את זה שבתי השקעות גובים את העמלות הנמוכות

נמרוד ספיר:  בגובה הזה של התחרותיות חזקה עליי שהציגו פה חברי הכנסת טוב וכמובן המערכת צריכה לעבוד, זה חשוב, אבל פה בתי השקעות מכניסים תחרות

נמרוד ספיר:      אני מבקש רק להזכיר בנוסף – לחוק הזה יש המשך של צעדים שאמורים להיכנס לתוקף בעוד כמה חודשים

נמרוד ספיר:  הסל הבא של המידע שאמור להיכנס לתוקף מחייב את הגופים המוסדיים להעביר מידע על הלוואות של עמיתים

נמרוד ספיר:  מה שרציתי להציף בפני הוועדה לדיון שצריך להתקיים בפועל בעתיד - בגלל שמשרד האוצר אמר שלא הצפנו את זה בשלבים קודמים, המערכת הזו של העברת מידע לגבי הלוואות של אנשים, כבר קיימת

נמרוד ספיר:  המידע הזה כבר עובד היום

נמרוד ספיר:  לצערי הדרך שבה משרד האוצר מנסה לקדם כרגע מערכת חדשה בעניין הזה היא דרך שתחייב דחייה נוספת

נמרוד ספיר:  לכן אמרנו למשרד האוצר – תעבדו במערכת הקיימת היום שמעבירה כבר את המידע הזה ואז לא יצטרכו לבוא לבקש דחיות נוספות

נמרוד ספיר:  אני חושב שבעניין הזה אין לי בקשה קונקרטית מהוועדה, אבל בגלל שמשרד האוצר אמר שלא אמרנו את זה בשלבים הקודמים - אני כבר מציף את זה

דוד ביטן: אנו רוצים הפעם שיבואו אלינו בגלל מה שחברי הכנסת אמרו

דוד ביטן:  נקריא את הצו

דוד ביטן:  בבקשה

שקד כסלו: טיוטת צו שירות מידע פיננסי (דחיית יום התחילה של החוק לעניין מקור מידע שהוא בנק, תאגיד עזר או סולק לגבי סל ניירות ערך וחשבונות של תאגידים), התשפ"ג-2023

שקד כסלו:      בתוקף סמכותי לפי סעיף 79(ג) לחוק שירות מידע פיננסי, התשפ"ב-2021  (להלן – החוק), ובאישור ועדת הכלכלה של הכנסת אני מצווה לאמור: 1

שקד כסלו:  דחיית יום התחילה של החוק לעניין מקור מידע שהוא בנק או תאגיד עזר  לגבי סל ניירות ערך וחשבונות של תאגידים

שקד כסלו: 	על אף האמור בסעיפים 79(ב)(1)(ב) ו-(ג) לחוק, לעניין מקור מידע שהוא בנק או תאגיד עזר, יחולו הוראות החוק לגבי סלי המידע והחשבונות כמפורט להלן, החל במועדים כמפורט לצידם - (1)	לגבי סל המידע כאמור בפרט 6 בחלק א' לתוספת השלישית –ביום ד' בתשרי התשפ"ד (19 בספטמבר 2023);     זה התאריך המתוקן שהוועדה ביקשה, חודש לפני התאריך שהיה בצו כפי שהגשנו

שקד כסלו:               (2) לגבי חשבונות של תאגידים שמחזור העסקים שלהם עולה על חמישה מיליון שקלים חדשים בשנה או שמחזור העסקים שלהם אינו עולה על חמישה מיליון שקלים חדשים בשנה אך הוגדר בחשבון שהם מנהלים אצל מקור מידע שהוא בנק או תאגיד עזר, יותר ממורשה חתימה אחד, בנוגע לכל סלי המידע החלים לעניין מקור מידע שהוא בנק או תאגיד עזר לפי חלק א' שבתוספת השלישית – ביום ו' בניסן התשפ"ד (14 באפריל 2024)

איתי עצמון: המועד הזה יישאר כפי שהצעתם

שקד כסלו: 2

שקד כסלו:  דחיית יום התחילה של החוק לעניין מקור מידע שהוא סולק לגבי חשבונות של תאגידים

שקד כסלו:  על אף האמור בסעיף 79(ב)(2)(ב) לחוק, לעניין מקור מידע שהוא סולק, יחולו הוראות החוק לגבי חשבונות של תאגידים שמחזור העסקים שלהם עולה על חמישה מיליון שקלים חדשים בשנה או שמחזור העסקים שלהם אינו עולה על חמישה מיליון שקלים חדשים בשנה אך הוגדר בחשבון שהם מנהלים אצל מקור מידע שהוא סולק, יותר ממורשה חתימה אחד, בנוגע לכל סלי המידע החלים לעניין מקור מידע שהוא סולק לפי חלק ב' שבתוספת השלישית – ביום ו' בניסן התשפ"ד (14 באפריל 2024)

דוד ביטן: יש מישהו שרוצה לדבר על התאריך ולא דיבר עד כה? אז אנחנו נצביע

דוד ביטן:  עוד חודש ימים, ישיבה בנושא העמלה

דוד ביטן:  נשמע את בנק ישראל על תוצאות הבדיקה שלהם

דוד ביטן:  תתחשבו במה שהח"כים מבקשים, מציע

דוד ביטן:  שלושה חודשים וארבעה חודשים, מה שביקשתם

דוד ביטן:  מי בעד? מי נגד? מי נמנע?     הצבעה     בעד – פה אחד     

דוד ביטן: הצו אושר  פה אחד

דוד ביטן:       תודה רבה, הישיבה נעולה